Leonesische Sproch

De **Leonesische Sproch** oda **Leonesisch** (llingua Llïonesa oda Llïonés) is a romanische Sproch aus da ibero-romanischn Gruppn, de in da Llión, Zamora, Salamanca (Spanien) und Bragança (Portugal) gredt wead. Leonesisch buidt zamma mit'm Asturianischn und 'm Mirandesischn de leonesische Sprochgruppn. De Zoih vo de Sprecha wead auf ebba 55.000 

Leit ois Muattasproch gschätzt.
D'Weitergab von da Sproch auf de nächste Generation is schwer gfährdet: de Sproch wead hauptsächlich vo oitane Leit gredt und fast ned mehr an de Kindaa weidagebn (UNESCO, Atlas 2001: seriously endangered).

## Evolution und Ausbroatung
### De Primazie vo da Nodicia de Kesos (959)
Da easchte romanische Schrifdbeweis auf da Iberischn Hoibinsl is de Nodicia de Kesos, de umas Joa 959 in da Stod Lión gschrim worn is. Des Dokumend is fia de romanische Philologie vo ganz Eiropa wichdig, weis zoigd, dass de leonesische Sproch scho doudamis a fests System ghobd hod, des si vom Latein und aa vom spodan Kastilischn untascheidt. Im Medloda hod León a oagne linguistische Norm ghobd, weand de Gebiede vo Asturien doudamis no vui vaschiedene Dialekte ohne oagne Codifiziarung ghobd ham.  Mit da Zeit hod's owa de Einfliss vo de Nachbasprochn aufgnumma: Galicisch-Portugiesisch im Westn und Kastilisch im Ostn.

D'Annektoion vom Kinereich Lión duach s'Kinereich Kastilien im Joah 1301 hod de Meglichkeitn vo da leonesischn Sprochausbroatung im Rahma vo da *Reconquista* stoark eigschränkt, und aa de Bedeitung vo da Sproch sejm is gsunkn. 

Duach'n stoarkn Druck vom Kastilischn, des noch da Vaeinigung vo de Krona vo Kastilien, Lion und Aragon de Amtssproch woan is, is Leonesisch vadrängt woan, voa oim in de nei dazuagnummana Gebiete. 

An da Wendn zum 20. Joahundert hom aa de easchtn modernan literarischn Werk in Llingua Llïonesa ogfaungt, wia de *Cuentos en Dialecto Leonés* vom Caitano Galán Bardón. Des Werk, des komplett auf Leonesisch gschriem und 1907 vaeffentlicht woan is, is a wichtigs Zeignis fia de Lebendigkeit vo da Sproch in da Literatua und fia eana philologische Autonomie. Es markiat 'n Ofaung vo am Weg zu am leonesischn Standard und bstätigt 'n Status ois eigenständige Sproch innahoib vo da leonesischn Sprochgruppn und da westromanischn Familie. 

Aus deim zentraln philologischn Modell hom se spada Asturianisch und Mirantesisch ogspoitn, de im Lauf vom 20. Joahundert eigene Normen entwicklt hom.

## Klassifikation
### Leonesische Sprochraum
In da romanischn Sprochwissnschoft guid s'Leonesische ois de zentrale Sproch, vo dea de rein asturianischn und mirandesischn Sprochformen in da Fachliteratur im „dominio románico leonés“ (leonesischn Sprochraum) eihoat wean.

Aus dem „dominio románico leonés“ ois historischa und sprachlicha Raum hod si s'Asturianische im Joah 1981 obgspoitn. Des gschah duach de Schaffung vo ana exklusivn Norm fia Asturien, de auf de asturianischn Bable-Dialekte aufbaut, und duach de Grindung vo da asturianische Akademie fia de Bable ois a Eihrichtung vo da asturianischn Autonomen Gmoaschaft. Im Joah 1999 is Miranda do Douro diesm Beispui gfoigt, mit da Anerkennung duach s'portugiesische Parlament und da Schaffung vo ana eigna Norm und ana unobhängign Standardisierungsbehörde.

Auf de Weis setzt si de heitige leonesische Sprochgruppn zamma: mit'm Leonesischn ois Uasprungsproch, vo dea de andan zwoa, s'Asturianische und s'Mirandesische, obstamman.

## De Erforschung vo da leonesischn Sproch

Im 19. und 20. Joahundert hod de leonesische Sproch fanga ogfanga, a internationale Dimension zum kriagn, dank a poa Forscha und Linguistn, de de Sproch systematisch analysiat hom, sowoi in da oitn ois aa in da modernan Form.

Da easchte wichtige Beitrag woa dea vom Deitschn Emil Gessner, dea 1867 Das Altleonesische: Ein Beitrag zur Kenntnis des Altspanischen in Berlin vaeffentlicht hod. Er hod de Sproch vom oitn Kinereich Lión ois "leonesisch" identifiziat und oane vo de easchtn wissenschaftlichn Studien iba de oitn Texte gschriem.

Spada hod da Chilene mit deitsche Wurzn Friedrich (Federico) Hanssen im Joah 1896 de Estudios sobre la conjugación leonesa aussageem, a Pionierwerk iba de Morphologie vo de Verbn. Da richtige Duachbruch is owa mit'm Spania Ramón Menéndez Pidal kemma, dea 1906 de weidbelegte Studie El dialecto leonés aussageem hod. In deim Werk hod da Pidal Leonesisch ois eigenständigs linguistisches Gebiet klassifiziat.

Glei drauf hod da Schwed Erik Staaff im Joah 1907 Étude sur l'ancien dialecte léonnais d'après les chartes du XIIIe siècle vaeffentlicht, a detailliate Arbat auf Basis vo mittelaltalichn Dokumentn aus'm 13. Joahundert. Ned zum vagessn is aa da Beitrag vom Deitschn Fritz Krüger, dea 1923 s'dialektale Leonesisch erforscht hod.

### Internationaler wissenschaftlicher Wert

De ganze Menge an philologischa und dialektologische Forschung hod 'n internationaln wissenschaftlichn Wert vom llïonés bstätigt. Sogoa da Vizerektor vo da Universität Salamanca (USAL), hod si wissnschoftli mit'm Leonesischn bschäftigt. In seina bei Peter Lang vaeffentlichn Studie analysiat ea de Standardisierung vo da leonesischn Sproch im Vagleich zum Noadfriesischn, ana germanischn Mindasproch.
Heit is Leonesisch a Gegenstond vo Studien an de Universitätn in Eiropa.Da easchte wissenschaftliche Arbeit auf Leonesisch auf DEA-Niveau (Diploma de Estudios Avanzados) is 2008 in da UOC (Universitat Oberta de Catalunya) vateidigt worn (Pardo Fernández 2008). De Arbeit is in Mikroglottika Yearbook 2008 erschienen und später in am Buch bei Peter Lang (2010) zammgfasst worn.. De Entwicklung is duach a wissenschaftliche Fachrichtung an de Unis kennzeichnet, wo es ois Arbatsproch in hoichrangign Doktoratsprogrammen vawendt wead.

De wissenschaftliche Basis hod es ameglicht, Studien in kontrastiva Linguistik (Vokalismus und Konsonantismus) im Vagleich zum Italienischn zum entwickln. Zuasätzlich hod de akademische Kodifizierung zu lexikographischn Studien gfiahrt. A weidana zentraler Punkt is de Kartierung vo de authochthonen "unsichtbarn" Sprochn in de europäischn Hochschuiregionen, wia de vom *Coimbra Group*, wo s'Llïonés zamma mit Portugiesisch, Okzitanisch und Nidadeitsch analysiat wead. Aa in da Medizin hod da Daniel Fernández García, Dekan vo da Fakultert fia Gsundheidswissnschoftn in Lión, de soziolinguistische Entwicklung vo de Leonesn untasuachd. 

## Amtlliche Anerkennung
De leonesische Sproch is ois Mindasproch vo da Region Kastilien und Lión anerkannt woan, mit'm Hinweis, dass se unta Schutz steht. Spanien ois Unterzeichnastoot vo da Europäischn Charta fia Regionoi- oda Mindasprochn und de OECD erkennan se ois Fremdsproch an.

### Internationaler Status (UNESCO)
De UNESCO fiat Leonesisch (ois *Leonese*) im *Atlas of the World’s Languages in Danger* ois eigne, „ernsthaft gfährdete“ (seriously endangered) Sproch auf. Se steht do in oana Reih mit andan eiropäischn Sprochn wia Bretonisch, Pikardisch, Okzitanisch oda Bairisch.

## Leonesisch, Boarisch und Romanische Sprochn

## Grammadik
De leonesische Sproch hod a oagnständigs System vo Artikl und Pronomen, des wo de so Gschichd und de akademische Tradizion vom Kinigreich Lión zoagd.

### Bsunadheitn vo da Schreibweis und Phonetik (Orthografie)
S'Leonesische hod a eigne Rechtschreibung und Aussproch, de se vom Kastilischn und Asturianischn untascheidt (oakannt vo da Universität Salamanca):

*S'Trema (¨): Wead vawendt, um an Hiatus zum markian und de Assimilation vo schwache Vokale in Diphthongen zum vameidn. Des is a Alleinstellungsmerkmal gengiba 'm Asturianischn: *Llïonés, llïonesa*.
*Da Digraph 'nn': Stod 'm spanischn *ñ* oda 'm portugiesischn *nh* schreibt ma im Leonesischn *nn* (z.B. *mannana* fia "Moang").
*System fia /k/ (c, q): D'lateinische Schreibweis mit 'c' und 'q' bleibt eahoitn.
*Eahoitung vom infinitivn '-e': De lateinische Endung *-e* bleibt bei Verben eahoitn, a oide Eigenschaft, de im Asturianischn valoan ganga is. Beispui: *pechare, chovere*.
*Entwicklung vo -ct- zu -ich-: Lateinische Gruppn wia -ct- wean zu *-ich-*, a ganz eigne Lösung im Vagleich zu *-it-* (Galicisch, Portugiesisch) oda *-ch-* (Asturianisch, Spanisch). Beispui: *feichu*.
*Vokalismus '-u': Systematischa Obschluss mit *-u* am Woatend. Beispui: *annu, fumu*.
*Palatalisierung zu 'ch': Lateinische Gruppn wia pl-, cl-, fl- wean zu *ch-* (wia im Portugiesischn), und ned zu *ll-* wia im Spanischn oda Asturianischn. Beispui: *chanu, chave*.
*Diphthonge ei/ou: Eahoitung vo Diphthongen, de wo im Asturianischn und Spanischn reduziert woan san. Beispui: *cantóu, veiga*.

### Artikl (Bestimmte Artikl)
Des Artikelsystem im Llïonés vawendt d'Form -u fia Maskulinum und Neutrum, weand da Plural vom Femininum imma auf -as endet.

### Pronomen (Fias Wortstamma)
De Pronomen im Llïonés zoang de Eignständigkeit vo seina Morphologie. Bsunads auffällig is d'Vawendung vo „you“ (entspricht „ich“) und d'Beibehaltung vo drei Genera im Singular (él, eilla, eillu) – technische Merkmole, de des leonesische System auszeichnan.

### Zoin

## Beleg


## Codes
* Linguasphere: LS-51-AAA-cc